# 1256.

< |
12. vijek |
**13. vijek**
| 14. vijek
| >

< |
1220-e |
1230-e |
1240-e |
**1250-e**
| 1260-e
| 1270-e
| 1280-e
| >

<< |
< |
1252. |
1253. |
1254. |
1255. |
**1256..**
| 1257.
| 1258.
| 1259.
| 1260.
| >
| >>

Položaj zamka Alamut

1256.. po kalendarima
| Gregorijanski
 | 1256.. (MCCLVI) |
| Ab urbe condita
 | 2009.
 |
| Islamski
 | 653–654.
 |
| Iranski
 | 634–635.
 |
| Hebrejski
 | 5016–5017.
 |
| Bizantski
 | 6764–6765.
 |
| Koptski
 | 972–973.
 |
| Hindu kalendari
 |
| • *Vikram Samvat* | 1311–1312.
 |
| • *Shaka Samvat* | 1178–1179.
 |
| • *Kali Yuga* | 4357–4358.
 |
| Kineski
 |
| • Kontinualno
 | 3892–3893.
 |
| • 60 godina
 | Yang Vatra Zmaj (od kineske Ng.) |
| Holocenski kalendar
 | 11256.
 |
| p • r • u |
| Podrobnije: Kalendarska era |

Godina **1256** (**MCCLVI**) bila je prijestupna godina koja počinje u subotu u julijanskom kalendaru (1. januar).

## Događaji

### Januar/Siječanj – Mart/Ožujak

* 4. 1. - Umro je koruški vojvoda Bernard Spanheim, nasleđuje ga sin Ulrih III, koji je od ranije gospodar Kranjske (do 1269).
* januar - Hulagu se kreće prema Iranu: prešao je Amu-Darju, na proleće stiže u Kohistan, južni deo Horasana. U toku je Mongolski pohod protiv nizarita, Hulaguov pomoćnik Kitbuqa ratuje u Iranu još od 1253.
* 28. 1. - Vilim Nizozemski, njemački antikralj, ubijen je od Frizijaca nakon što je propao u zaleđeno jezero. Mali sin Floris V ga je nasledio kao grof Holanda i Zelanda.
* početkom godine - Ahajski knez Vilim od Villehardouina je zauzeo severnu trećinu Negropontea (Eubeje) nakon što je privremeno zatočio barone centralne i južne trećine. Dolazi do Rata za eubejsko nasleđe, u kome će barone pomagati Venecija.

* mart? - Izbija rat između Mlečana i Đenovljana oko zemlje u palestinskoj Akri, u vlasništvu Manastira sv. Save Osvećenog, Mar Saba, zbog čega se sukob zove Rat svetog Save/Sabe (do 1270).

### April/Travanj – Jun/Lipanj

* 9. 4. - Papina bula *Licet Ecclesiae catholicae*: nekoliko redova je integrisano u Augustince. Serviti ostaju samostalni.
* proleće - Bugarski vladar Mihailo Asen I je upadao u nikejsku Trakiju i Makedoniju, ali njegove kumanske trupe su poražene. O miru se pregovara uz posredovanje mačvanskog bana i Mihailovog tasta Rostislava.

* maj - Mongolski pohod protiv nizarita: Tun, današnji Ferdows na severoistoku Irana, ponovo je napadnut, pao je nakon jednosedmične opsade, stanovništvo je masakrirano. Slično se događa i severnijem mestu Tus.

* 29. 6. - Mirovni sporazum između Bugarske i Nikejaca, Bugari će predati Cepainu (Cepina u zapadnim Rodopima), gornji tok Marice je granica.

### Jul/Srpanj – Septembar/Rujan

* 30. 7. - Mlečanin Marsilio Zorzi je ponovo ovladao Korčulom, kao i Mljetom.

* 25. 8.? - *Liber Paradisus*, "Rajska knjiga": u Bolonji su zabranjeni ropstvo i kmetstvo.

* septembar-oktobar - Teodora, supruga epirskog despota Mihaila II, stiže sa sinom Nikiforom u tabor nikejskog cara Teodora II: dogovoren je brak Nikifora sa Teodorovom kćerkom Marijom i predaja epirskih mesta Drač i Servija Nikejcima.

### Oktobar/Listopad – Decembar/Prosinac

* oktobar - Bitka kod Aksaraya: Bajdžuovi Mongoli, pod vrhovnom Hulaguovom komandom, porazili su rumskog suvladara Kaykausa II. Sada i njegovo područje, zapadno od reke Kizilirmak, pada pod mongolsku administraciju (kao i istočna područja njegove braće).

* 19. 11. - Mongolski pohod protiv nizarita: nizaritski imam Rukn al-Din Khurshah se predao Hulaguu nakon nekoliko dana opsade tvrđave Maymun-Diz. Šalje poruku drugim komandantima da predaju tvrđave.

* 15. 12. - Zamak Alamut se predaje Mongolima, nakon čega ga oni ruše. Nizariti još neko vreme drže zamkove Lambsar i Gerdkuh.
	+ Dolazak Hulagua u Iran je praktični početak Ilhanata

* decembar/januar - Bugarski car Mihailo umire nakon što je ranjen od strane rođaka Kalimana II i bojara, nezadovoljnih ugovorom sa Nikejskim carstvom.
	+ Kaliman se oženio udovicom prethodnika, kćerkom mačvanskog bana Rostislava Mstislavića, ali ovaj kreće na Bugarsku, zauzima Vidin, vraća se sa kćerkom. Kaliman je ubijen.
	+ Za cara se proglašava Mico Asen, zet pokojnog Mihaila, potisnut je sledeće godine na jugoistok.

* zima 1256/57 - Albanija: pošto su Nikejci oduzeli Drač epirskom despotu Mihailu II, Georgije Akropolit uspostavlja nikejsku administraciju umesto Kneževine Arbanon, što će dovesti do pobune.

### Kroz godinu

* U Pakracu je kovnica slavonskih banovaca (od 1260. u Zagrebu).
* Danilo Galički je zvanično osnovao Lavov.
* Sicilijanski, tj. južnoitalijanski regent Manfred počinje gradnju Manfredonije, kao zamenu za Sipont.
* 1255-56 - Kalifov Bagdad je pretrpeo velike poplave, koje su oštetile mnoge građevine i bedeme. Zajedno sa sunitsko-šiitskim nasiljem (1255) to slabi grad pred dolazak Mongola početkom 1258.
* Erupcija vulkana Harrat Rahat u Hedžazu, nedaleko od Medine - lava je stigla blizu grada.

## Rođenja

## Smrti

* 4. 1. - Bernard Spanheim, vojvoda Koruške (\* 1176, 81)
* 28. 1. - Vilim Nizozemski, njemački antikralj (\* 1227)

## Reference

Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)